Հոկտեմբերի 19-ը քրեակատարողական ծառայողի օրն է։ Այն նշվում է առաջին անգամ։ Քրեկատարողական ենթամշակույթի չգրված գործող կանոններով կալանավորը պետք է երբեմն ընդվզի՝ փորձի խառնել ռեժիմը, բայց «Արմավիր» ՔԿՀ-ի համարյա բոլոր աշխատակիցները այնպես են անում, որ ընդհանրապես կոնֆլիկտային վիճակներ չլինեն։ Բայց դե այնպես խնդիրներ միշտ լինում են։ Ինչու ուշացավ ջուրը, ճաշը, ուր է բուժակը, ինչու դեղ չկա՝ յուրաքանչյուր չնչին պատճառ՝ նյարդայնացնում է անազատության մեջ գտնվողներին, ուզես-չուզես լարվում ես, բարկանում, բղավում։ Մի պահ քեզ թվում է, որ համազգեստի մեջ գտնվողը անհոգի է, բայց հետո զգում ես, որ նրանք բացի ծառայությունից՝ մարդ են. հոգեպես փորձում են աջակցել քեզ։